|  |  |
| --- | --- |
| **Deltagere:** | **Erling Johansen (EJ) –- Frank Petersen (FP) - Dorthe Lauridsen (DL)** **Allan Carlsen (AC) - Anders B. Nielsen (ABN) – Henrik S. Madsen (HSM)**  |
| **Afbud:** | **Lene Larsen (LL) - Jeppe Nørgaard (JN)** |
| **Referent:** | **Henrik S. Madsen** |

|  |  |
| --- | --- |
| **Beslutningsprotokol:** | **Ansvar** |
| **292 Velkomst og godkendelse af dagsorden.*** EJ bød velkommen og spurgte om der var ønsker om yderligere punkter til dagsordenen. AC ville gerne have 2 punkter til behandling under pkt. 297! Det ene vedr. uddeling af pokaler ved mindre stævner og det andet et forslag til procedure for klubtilskud i tilfældet af, at 2 klubber afvikler stævne sammen.
* Herefter gik EJ videre til næste punkt på dagsordenen.

**293 Orientering fra formanden v/EJ*** EJ har i løbet af sommeren været opsøgende overfor Team Danmark samt DIF for at rykke for en tilbagemelding på det projektoplæg til samarbejde vedr. en OL Satsning i dansk vægtløftning, der blev dem fremsendt primo juni! DVF er nu pr. den 20. august blevet indkaldt til møde vedr. projektet. EJ var glad for dette, men tvivlede dog på om det var på baggrund af hans insisteren.
* EJ har forstået, at en landsholdsløfter har valgt at tage et halvt års træningslejr i Asien. Han har derfor også været i kontakt med Anti Doping DK for at høre om evt. problemstillinger ved dette. Løfteren er dog allerede omfattet af pligt til indberetning af whereabouts, hvorfor Anti Doping DK ikke fandt, at der var grund til bekymring. I den region har WADA selvstændig dopingkontrolenhed, der kan foretage de nødvendige test på betryggende vis.

**294 Økonomi v/JN*** I JN’s fravær gennemgik HSM den udsendte halvårsbalance. Den viste et underskud på grund af manglende indbetalinger af udsendte opkrævninger. Disse er efterfølgende blevet betalt, hvorfor budgettet overordnet holder sig indenfor rammerne.
* ABN kritiserede at balancen udviste underskud på enkelte af Eliteudvalgets aktiviteter og specielt EM Senior. Han påpegede, at det nye styringsark af udgifterne i udvalget gjorde, at han ikke mente, at det beskrevne underskud var rigtigt. Han formodede at problemet opstod ved en forkert bogføring af indtægtssiden på aktiviteterne. HSM vil tage kontakt til JN og DVF’s bogholder i Idrætten Kompetence Center (IKC) for at få udbedret eventuelle fejl inden årsrapporten for 2018.

**295 Nye vægtklasser v/EJ, AC og ABN*** IWF har meldt nye vægtklasser ud med virkning fra den 1. november 2018. Også NTF har besluttet at indfører de nye vægtklasser på denne dato, hvorfor bestyrelsen besluttede, at også DVF vil operer med de nye vægtklasser fra den 1. november 2018.
* I forbindelse med indførsel af nye vægtklasser præsenterede AC et forslag til krav for godkendelse af danske rekorder i de nye klasser. AC’s udgangspunkt for det forelagte var, at det forholdsvis hurtigt vil være muligt at få sat rekorder i de nye vægtklasser. Dette har stor værdi for løftere og publikum ved stævner! ABN var enig i at starte moderat og så lade rekorderne udvikle sig.Bestyrelsen var overordnet enige i AC’s forslag men justerede lidt kravene for de letteste kvindeklasser. HSM blev pålagt at præsentere de nye vægtklasser og nye krav til rekorder på DVF’s hjemmeside.Der vil ikke være krav til rekorder i ungdom-, junior- og mastersrækkerne!
* AC havde også udarbejdet forslag til kvalifikationskrav til DM Senior 2019 som bestyrelsen tilsluttede sig. HSM blev pålagt også snarest at melde disse ud på forbundets hjemmeside.I forbindelse med snak om det kommende DM Senior fremlagde EJ tanker om at begrænse størrelsen i hver vægtklasse til max. 6 og så i stedet afvikle et B-mesterskab ugen inden DM Senior. Dette for at undgå alt for mange ”ligegyldige” løft.Den øvrige bestyrelse kunne dog ikke se potentialet i dette og FP indvendte, at det for de enkelte løftere var en stor motivation at kvalificere sig til DM Senior, og han syntes således, at det sportsligt var godt for løfterne at have DM som mål, samt at det økonomisk også var en skidt ide for DVF pga. manglende deltagerbetalinger.
* ABN præsenterede forslag til kvalifikationskrav til EM og VM for de nye vægtklasser. Bestyrelsen tilsluttede sig det forelagte.
* AC spurgte til om det er muligt at på nogen måde at kunne genbruge de medaljer, der i dag er graverede med de gamle vægtklasser, når de nye klasser indføres. Han var ked af et evt. stort spild af medaljer ved klaseændringerne. ABN spurgte til, hvor mange det drejede sig om, og HSM mente, at det - i fald at medaljerne ikke kunne genbruges - vil være en afskrivning i omegnen af 3.000,- kr.. HSM blev pålagt at kontakte medaljeleverandør for at høre om muligheden for at få påsat plakette oven på det graverede i medaljen.
* AC så gerne at der ved specielle stævner såsom Ålholm Cup kunne indføres lettere ungdomsvægtklasser for at imødekomme de helt små nybegyndere. ABN mente dog, at nu var IWF’s vægtklasser kommet så langt ned, at det ikke var strengt nødvendigt, hvilket bestyrelsen overordnet var enige i. Man kunne dog godt se, at der på drengesiden var et pænt spring op til laveste vægtklasse, hvorfor en 39 kg. – og en 44 kg. klasse blev indført her.

**296 Breddeudvalg v/AC.*** AC meddelte, at han havde tilmeldt sig Workshop i DIF vedr. arbejdet med at udvikle børne- og unge-idrætten. Han så gerne, at der var flere fra forbundet der tilmeldte sig, og HSM blev pålagt at forhøre om, hvorvidt David Havmand kunne være interesseret.

**297 Aktivitetsudvalg v/DL, AC og ABN.*** DVF havde modtaget kritik af – og forslag til ændringer i - stævnebestemmelserne vedr. deltagelse i B-mesterskaber på baggrund af nogle uhensigtsmæssige oplevelser ved tilmelding til de nys afviklede regionale B-Mesterskaber. Reglen om ikke at måtte have vundet tidligere B-mesterskaber har vist sig at være kontraproduktiv ifht. hvad stævnet skulle være. Bestyrelsen var således enige i de betragtninger vedr. regelsættet, der var modtaget og anerkendte de problemstillinger de medførte.DL og AC vil på den baggrund sætte sig sammen og udarbejde forslag til ændring i DVF’s stævnebestemmelser til godkendelse ved kommende bestyrelsesmøde.
* ABN ønskede en debat om enkelt formulering i bestemmelserne, der gjorde det svært for klubberne at indgå egne sponsoraftaler ved stævner. DL og AC vil tage evt. ændring i bestemmelserne med i det kommende forslag til reviderede stævnebestemmelser.
* AC spurgte til, om dansk masters løfter, der havde sat dansk rekord i 35-39 år, 58 kg. klasse ved VM Masters 2018, var berettiget til dette. Løfteren er udenlandsdansker, og AC stillede spørgsmålstegn ved om hun på stævnetidspunktet var tilknyttet DVF forening som medlem. AC vil tage kontakt til den klub hun angiveligt skulle have været medlem af for afklaring.
* AC spurgte til om det stadig ved DVF stævner med et meget lavt deltagerantal gav mening at uddele pokaler til bedste klub. Han fandt, at der ofte ingen konkurrence var om pokalerne. Bestyrelsen var dog af den opfattelse, at klubberne som regel var glade for præmieringer uanset hvordan de var opnået, hvorfor man fandt at man bør fortsætte med de gældende bestemmelser for præmiering ved stævner.
* AC havde forslag til revideret klubtilskud i det tilfælde, at 2 klubber afvikler stævne sammen, hvor der ville blive skåret i tilskud såfremt visse parametre ved tilmeldingen gav DVF et underskud på stævnet. Bestyrelsen var ikke helt klar på idéen og ABN så hellere, at man så på, hvor mange tilmeldinger, der skal til for nogenlunde at omkostningsdække et given stævne og så sætte et nedre krav til antal tilmeldte for at stævnet vil blive gennemført.AC vil sammen med DL se på om – og hvordan dette kan administreres.

**298 Eliteudvalg v/ABN*** ABN fortalte, at der i anden weekend af august var blevet afviklet landsholdsamling i Kastrup. I den forbindelse var det aftalt, at Tommy Larsen fra Bagsværd VK vil stå som tovholder på afvikling af samlinger for ungdomslandsholdsløftere. Det var samtidigt blevet aftalt at der fremover kun vil være et C-krav ved udtagelse til internationale ungdomsstævner.ABN fortalte endeligt, at Simon Darville ved lejren blev valgt som løfterrepræsentant for landsholdet.ABN fandt i øvrigt at landsholdsamlingerne pt. viser et godt niveau for dansk vægtløftning.
* DVF sender fuldt hold til NM Senior 2018 den 28.-30. september i Island. ABN, FP og Rene Petersen vil være leder og trænere.ABN kritiserede arrangør for ikke tids nok at have meldt ud vedr. transport mellem lufthavn og stævnested. Mulighed for transport fremgik ikke af indbydelse, men er efterfølgende blevet planlagt. Imidlertid har flere i den danske delegation lejet biler! Ligeså var ABN ked af den sene programændring for stævnet, der har medført en mulig tidligere hjemrejse end allerede indkøbt! HSM blev pålagt at fremføre kritikken til arrangør, ligesom FP vil tage den op ved den tekniske kongres. FP blev også pålagt at fremføre en opfordring fra DVF om at beholde et max. antal deltagere fra hver nation ved NM Senior på 8 kvinder og 8 mænd i stedet for at tillade en deltagere i alle 10 nye vægtklasser. Stævnerne er allerede nu presset på tid da de afvikles henover en weekend, hvorfor flere løftere bare vil forværre dette.Ligeså blev FP pålagt at fremføre en holdning fra DVF om at sætte rekordkrav til Nordiske rekorder i de nye vægtklasser på et så lavt niveau at de forholdsvis hurtigt vil kunne blive sat! Dette vil sikre en bedre profilering nationalt ved nemmere at kunne melde opnåede nordiske rekorder ud til medier og interessenter.
* Der er kommet sen invitation til EM Junior & U23 2018 den 20.-27. okt. i Zamosc, Polen, hvorfor der endnu ikke kan meldes ud, hvor mange deltager. ABN forventer dog i omegnen af 10. FP vil være delegationsleder på turen.
* Også til VM Senior 2018 den 1.-10. nov. i Ashgabat, Turkmenistan vil der være 10 danske deltagere. ABN og FP vil deltage som ledere og trænere.
* DIF og Team Danmark har nu – som omtalt under pkt. 293 – nu endelig indkaldt til møde vedr. evt. støtte til DVF’s OL-Projekt. Desværre er den foreslåede tid ikke muligt, hvorfor HSM blev pålagt at koordinere tidspunkt for nyt møde.

**299 NM Ung/Jun 2018 den 12.-14. okt. i Kbh.*** HSM fortalte, at alle aftaler nu var på plads. Både hvad angår hotel, forplejning og sauna. Saunaen vil være en mobil, der skal afhentes i Lynæs ifm. med mesterskaberne. I den forbindelse er der lidt problemer med at finde bil, der har den tilladte totalvægt for at kunne trække saunaen.
* De foreløbige tilmeldinger er indløbet og frist for den endelige tilmelding er den 15. september.
* HSM og AC vil fungere som sekretariat ved stævnet og de vil snarest sætte sig sammen og aftale nærmere vedr. afviklingen udover selve stævnet som IK 99 står for.

**300 Strategiplan for DVF v/AC og HSM.*** AC fortalte, at der er afviklet møde med Styrkeløft for at afklare samarbejdsområder. Ved mødet blev en genoplivning af DVF’s Styrkemangekamp fremført som en mulig fælles aktivitet. Bestyrelsen var glad for idéen og der arbejdes videre på at få et stævne sat op i starten af næste år.
* Både AC og HSM har været i kontakt med Kim Lynge vedr. træneruddannelsen. Der ser desværre ikke ud til at være nogen afklaring, hvorfor AC nu har entreret med AK Jyden og Folke Liwendahl om at afvikle et trænerkursus ihht. det eksisterende materiale.I den forbindelse havde ABN set på IWF’s hjemmeside, at der var afviklet flere ”Coaching Seminars” med støtte fra IWF. Han opfordrede derfor til at undersøge muligheden for støtte her.

**301 Kommende stævner.*** ***Vest Junior & Masters den 22. sept. i Aalborg.***

AK Jyden står alt overvejende selv for arrangementet.* ***Vest Senior den 17. nov. i Aalborg.***

AK Jyden står alt overvejende selv for arrangementet.* ***Øst Senior den 17. nov. i Bagsværd.***AC deltager.
* ***Vest Ungdom den 24. nov. i Aarhus.***Endnu uvist om deltagelse fra DVF’s best..
* ***Øst Ungdom den 24. nov. i Bagsværd.***AC og EJ deltager.

**296 Evt.*** Tim Kring havde forespurgt om bestyrelsen så nogle problemer i, at han engagerede sig i træning og coaching af Masters løftere samtidig med hans deltagelse i OL-Projektet. Bestyrelsen havde ingen indvendinger!

**Næste bestyrelsesmøde (budgetmøde):** Lørdag den 27. nov. 2018 kl. 17.00 i Idrættens Hus, Brøndby. Ref. Henrik Schou Madsen | HSMHSMHSMHSMACHSMDLACDLACACDLHSMFPFPHSMACHSMACACEJ |